основа на който е защитено наименованието;
 ж)електронната препратка към единния документ;
 з)когато географският район попада на територията на държави членки — електронната препратка към публикуваната спецификация на продукта.
 2.Когато Комисията одобри изменение в дадена спецификация на продукт или получи съобщение за одобрено изменение в дадена спецификация на продукт, което води до промяна във вписаната в регистъра информация, тя вписва новите данни, като вписването поражда действие от влизането в сила на решението за одобрение на изменението.
 3.Когато дадена отмяна породи действие, Комисията заличава наименованието от регистъра и пази документация за отмяната.
 4.Всички данни, намиращи се към датата на влизане в сила на настоящия регламент в електронната база данни „e-Bacchus“, посочена в член 18 от Регламент (ЕО) No 607/2009, се вписват в електронния регистър, посочен в параграф 1 от настоящия член.
 5.Регистърът е достъпен за обществеността.
 РАЗДЕЛ 5
 Отмяна
 Член 13
 Искания за отмяна
 1.Искането за отмяна на закрилата на наименование за произход или географско указание по член 106 от Регламент (ЕС) No 1308/2013 съдържа:
 а)посочване на защитеното наименование, за което то се отнася;
 б)името и данните за връзка с органа или физическото или юридическо лице, което иска отмяна на закрилата;
 в)описание на законния интерес на физическото или юридическото лице, което иска отмяна на закрилата, с изключение на националните органи с юридическа правосубектност в националния правен ред;
 г)посочване на основанията за отмяна;
 д)подробна информация относно фактите, доказателствата и мненията в подкрепа на искането за отмяна.
 То може да се придружава от подкрепящи документи, когато е целесъобразно.
 Искането за отмяна се изготвя в съответствие с формуляра, съдържащ се в приложение VII.
 РАЗДЕЛ 6
 Използване на символа на Съюза
 Член 14
 Символът на Съюза
 Символът на Съюза, указващ защитеното наименование за произход или защитеното географско указание, посочен в член 120, параграф 1, буква д) от Регламент (ЕС) No 1308/2013, се възпроизвежда, както е посочено в приложение X към Регламент (ЕС) No 668/2014.
 РАЗДЕЛ 7
 Проверки
 Член 15
 Органи, отговарящи за проверка на спазването на спецификацията на продукта
 1.При извършване на проверките, предвидени в настоящия раздел, отговорните компетентни органи и контролни органи спазват изискванията, определени в Регламент (ЕО) No 882/2004.
 2.По отношение на защитените наименования за произход и защитените географски указания, свързани с географски район в трета държава, годишната проверка на спазването на спецификацията на продукта по време на производствената фаза и по време на или след опаковането на виното се извършва от:
 а)един или няколко публични органи, определени от третата държава; или
 б)един или няколко сертифициращи органи.
 3.Контролните органи, посочени в член 90, параграф 3 от Регламент (ЕС) No 1306/2013, и единият или няколкото сертифициращи органи, посочени в параграф 2, буква б) от настоящия член, спазват международния стандарт ISO/IEC 17065:2012 и се акредитират в съответствие с него.
 Чрез дерогация от параграф 1 и в продължение на две години от датата на влизане в сила на настоящия регламент Кипър не е длъжен да спазва международния стандарт ISO/IEC 17065:2012 и да бъде акредитиран в съответствие с него.
 4.Когато органът, посочен в член 90, параграф 2 от Регламент (ЕС) No 1306/2013, и единият или няколкото органи, посочени